

|  |  |
| --- | --- |
| **ДО**  **ЗАМЕСТНИК-МИНИСТЪРА НА ЗЕМЕДЕЛИЕТО, ХРАНИТЕ И ГОРИТЕ И РЪКОВОДИТЕЛ НА**  **УПРАВЛЯВАЩИЯ ОРГАН НА**  **ПРСР 2014-2020**  **Д-Р ЛОЗАНА ВАСИЛЕВА** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Насоки за кандидатстване по процедура чрез подбор по подмярка 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“ от мярка 5 „Възстановяване на селскостопански производствен потенциал, претърпял щети в резултат на природни бедствия, и въвеждане на подходящи превантивни мерки“ от Програмата за развитие на селските райони (ПРСР) за периода 2014 - 2020 г.* |

**УВАЖАЕМА ГОСПОЖО ЗАМЕСТНИК-МИНИСТЪР,**

На основание чл. 26, ал. 1 от Закона за управление на средствата от Европейските структурни и инвестиционни фондове (ЗУСЕСИФ), Ви представям за одобряване заповед за утвърждаване на насоки за кандидатстване по процедура за подбор на проектни предложения по подмярка 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“ от мярка 5 „Възстановяване на селскостопански производствен потенциал, претърпял щети в резултат на природни бедствия, и въвеждане на подходящи превантивни мерки“ от Програмата за развитие на селските райони за периода 2014 - 2020 г. (ПРСР).

Програмата за развитие на селските райони е основния стратегически документ за прилагане на Втори стълб на Общата селскостопанска политика в България за периода 2014-2020 г. Като инструмент на Втори стълб, ПРСР е насочена към постигане на трите основни цели на ОСП, а именно: *Повишаване на конкурентоспособността и балансирано развитие на селското и горското стопанство и преработваща промишленост; Опазване на екосистемите и устойчиво управление, използване на природните ресурси в земеделието, горското стопанство и хранителната промишленост, предотвратяване на климатичните промени и приспособяване към тях; Социално-икономическо развитие на селските райони, осигуряващо нови работни места, намаляване на бедността, социално включване и по-добро качество на живот.* Наред с трите основни цели, ПРСР 2014-2020 г. допринася и за постигане на шест приоритетите на ЕС за развитие на селските райони, както и за междусекторните цели в областта на иновациите, опазването на околната среда и смекчаването и адаптирането към последиците от изменението на климата.

Подмярка 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“ от ПРСР 2014-2020 г. е инструмент за подпомагане на дейности за превенция и ограничаване на възможностите за разпространението на епизоотии и масови заразни болести по селскостопанските животните, както и превенция от опасни метеорологични явления - градушки.

В чл. 9б, т. 2 от Закона за подпомагане на земеделските производители е предвидено производството по подмярка 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“ да се провежда посредством Информационната система за управление и наблюдение на средствата от Европейските структурни и инвестиционни фондове (ИСУН 2020) и по реда на Закона за управление на средствата от Европейските структурни и инвестиционни фондове (ЗУСЕСИФ).

Съгласно чл. 26, ал. 1 от ЗУСЕСИФ, ръководителят на управляващия орган на програмата утвърждава за всяка процедура насоки и/или друг документ, определящи условията за кандидатстване и условията за изпълнение на одобрените проекти.

В представения проект на Насоки се уреждат условията за кандидатстване за предоставяне на безвъзмездна финансова помощ и условията за изпълнение на одобрени проекти по подмярка 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“ от Програмата за развитие на селските райони за периода 2014 - 2020 г.

В проекта на насоки са посочени допустимите за подпомагане кандидати, допустимите за подпомагане дейности, размерът на финансовата помощ, условията за допустимост към проектите и критериите за подбор.

**1. Цел на процедурата**

Процедурата по подмярка 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“ има за цел да намали риска и ограничи на последствията от заразни болести по животните, чрез което ще спомогнат за защита на селскостопанското производство от въздействието на природни бедствия, ще ограничат възможността за разширяване на АЧС и други заразни болести, наблюдавани при птици и дребни преживни животни.

Подпомагането на Българска агенция по безопасност по храните и Национален диагностичен научноизследователски ветеринарномедицински институт „Проф. д-р Г. Павлов (НДНИВМИ) за инвестиции ще спомогне за засилване на контрола от страна на компетентния орган, за повишаване на капацитета, за оптимизиране на времето за реакция, което от своя страна ще ограничи риска от възникване на усложнени епизоотични ситуация в бъдеще.

Реализирането на специфични инвестиции от страна на Изпълнителна агенция борба с градушките ще позволи да се подобри работата на противоградовата защита в страната, както и да бъде осъществявано наблюдение и ранно предупреждение за опасни неблагоприятни метеорологични явления. По този начин ще бъде осигурена възможност за навременно реагиране с цел предотвратяване на щети по селскостопанските насаждения, водещи до значителни, негативни икономически последици.

**2. Допустими кандидати**

По процедурата ще се подкрепят проектни предложения, представени от публични субекти а именно: Българска агенция по безопасност на храните (БАБХ); Изпълнителна агенция „Борба с градушките” (ИАБГ) или Националния диагностичен научноизследователски ветеринарномедицински институт (НДНИВМИ).

**3. Условия за допустимост**

Проектите по процедурата ще се изпълняват на територията на Република България.

По процедурата се подпомагат дейности на публични субекти, свързани с повишаване на капацитета, пряко свързан с превенция и предотвратяване на епизоотии, както и борбата с тях и дейности, пряко свързани с осигуряването на надеждна и ефективна защита от градови процеси и други неблагоприятни климатични явления, на територията на страната.

Финансова помощ се предоставя за проекти, включващи дейности, които отговарят на разпоредбите на Закона за опазване на околната среда, Закона за биологичното разнообразие или/и Закона за водите.

Проектните предложения на публични субекти, могат да включват само дейности, насочени към превенция и ограничаване на последствията от вероятни природни бедствия, неблагоприятни климатични явления и катастрофични събития.

**4. Финансова помощ**

Минималният размер на допустимите разходи за едно проектно предложение е 15 000 лв. Предвид наличния разполагаем финансов ресурс по подмярката в края на програмния период е предвиден максимален размер на допустимите разходи за едно проектно предложение в размер на 1 222 375,00лв.

Общият размер на безвъзмездната финансова помощ по настоящата процедура е в размер на **2 933 700,00** лв.

**5. Критерии за подбор на проекти**

Проектните предложения се класират в рамките на бюджета, посочен в условията за кандидатстване по реда на тяхното подаване.

Условията на проекта на насоки се основават на подмярка 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“ от мярка 5 „Възстановяване на селскостопански производствен потенциал, претърпял щети в резултат на природни бедствия, и въвеждане на подходящи превантивни мерки“ от Програмата за развитие на селските райони за периода 2014 - 2020 г. и на разпоредбите на правото на ЕС.

В проекта на насоки са включени и условия, гарантиращи предоставяне на финансова помощ за обосновани разходи, и минимизиращи риска от създаване на изкуствени условия за заобикаляне на правилата.

Проектът на насоки бе публикуван на електронната страница на Министерството на земеделието, храните и горитеи в Информационната система за управление и наблюдение на средствата от Европейските структурни и инвестиционни фондове (ИСУН 2020)за писмени възражения и предложения в съответствие с чл. 26, ал. 4 от ЗУСЕСИФ. Направените целесъобразни бележки и предложения са отразени.

**УВАЖАЕМА ГОСПОЖО ЗАМЕСТНИК-МИНИСТЪР,**

Във връзка с гореизложеното и на основание чл. 26, ал. 1 от ЗУСЕСИФ предлагам да издадете заповед за утвърждаване на насоки за кандидатстване по процедура чрез подбор на проектни предложения № BG06RDNP001-5.004 „Проектни предложения подадени от публични субекти“ по подмярка 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“ от мярка 5 „Възстановяване на селскостопански производствен потенциал, претърпял щети в резултат на природни бедствия, и въвеждане на подходящи превантивни мерки“ от Програмата за развитие на селските райони за периода 2014 - 2020 г.

С уважение,

